PIÈCES A L’APPUI. 
173 
He Diex ! 
Qui d’amour sent dolour et paine 
Bien doit avoir joie prochaine. 
<1 Demoiselle, fait-elle, fraignez vostre corage ; 
» Trop avez hui menée grant dolour et grant rage. 
» Li roi et la roine ont perçu vostre usage, 
« Et bien dient entr’eus que n’estes mie sage. » 
Atant es-vous sa mère; y aura grant damage. 
He Diex! 
Qui d’amour sent dolour et paine 
Bien doit avoir joie prochaine. 
Par les trèces la prent qu’ele ot blondes com laine. 
Devant le roi son père isnèlement l’enmaine, 
Son errement li conte dont bien estoit certaine. 
« Or aura, dit li rois, batéure prochaine, 
ü Puis la ferai serrer ens en la tour autaine. » 
He Diex ! 
Qui d’amour sent dolour et paine 
Bien doit avoir joie prochaine. 
Tantost fait la pucèle despoiller et desçaindre; 
Tant la bâti d’un fraine là où la pot ataindre , 
Que toute sa char blanche li fait en vermeil taindre, 
Puis la fait enserrer en la tour et remaindre. 
Ensi la cuide bien chastoier et destraindre. 
He Diex ! 
Qui d’amour sent dolour et paine 
Bien doit avoir joie prochaine. 
Or est la belle Idoine en la tour seule mise ; 
Mais , pour ce , ne changea son cuer en nule guise ; 
Quele est si de l’amour Garsilion esprise 
Qu’il n’est rien en cest mont qu’èle tant aime et prise ; 
En plourant le regrete, quar bien en est aprise. 
He Diex ! 
Qui d’amour sent dolour et paine 
Bien doit avoir joie prochaine. 
